# Cad é Líonra Rannpháirtíochta Pobail Fhine Gall?

Is é Rannpháirtíocht Pobail Fhine Gall an Líonra áitiúil Rannpháirtíochta Pobail agus dá bhrí sin is é creatlach nua Fhine Gall le haghaidh rannpháirtíocht phobail. Soláthróidh sé an structhúr chun an sruth eolais débhealaigh a éascú idir an tÚdarás Áitiúil agus an Pobal, grúpaí Deonacha agus Comhshaoil. Cumasóidh an líonra áitritheoirí Fhine Gall agus eagraíochtaí pobail chun tionchar a bheith acu ar phleananna agus ar bheartais d’fhorbairt an Chontae sa todhchaí.

# Cé atá ag bunú an FPPN?

D’oibrigh Oifig Forbartha Pobail Chomhairle Contae Fhine Gall le Fóram Pobail agus Deonach Fhine Gall (FCVF) agus leis an ionadaí Comhshaoil chun maoirseacht a dhéanamh ar a fhorbairt.

# Cén fáth a bheith páirteach ann?

Tugann an FPPN na grúpaí agus na heagraíochtaí go léir le chéile atá ag obair ar bhonn pobail agus deonach i bhFine Gall. Trí bheith mar chuid de FPPN tugtar deis do do ghrúpa páirt a ghlacadh ar leibhéal cinnteoireachta agus forbartha beartais. Tá an bhallraíocht SAOR IN AISCE agus mar bhall den ghrúpa pobail bainfidh tú leas as

* Líonrú le do Phiaraí
* Rochtain ar eolas
* Rochtain ar thacaíocht agus oiliúint
* Critéir maidir le maoiniú
* Rannpháirtíocht eagraithe le Comhairle Contae Fhine Gall
* Rochtain ar chomhlachtaí cinnteoireachta
* Tionchar a imirt ar chinnteoireacht agus ar bheartais
* Ionadaíocht a bheith agat agus a bheith mar chuid den dearcadh ionadaíoch den phobal
* Bheith mar bhall de Chlár Contae Fhine Gall

# Conas is féidir le d’eagraíocht a bheith páirteach ann?

Cláraigh le Clár Pobail Contae Fhine Gall. A luaithe is a bheidh siad cláraithe, tiocfaidh eagraíochtaí chun bheith ina mbaill de Líonra Rannpháirtíochta Pobail Fhine Gall go huathoibríoch.

# Cad iad na critéir maidir le ballraíocht?

Go ginearálta, is féidir le heagraíochtaí neamhbhrabúis a bhfuil baint acu leis an bpobal agus a thugann aghaidh ar shaincheisteanna áitiúla clárú. Ina theannta sin, caithfidh tacar rialacha agus struchtúr oibre comhaontaithe a bheith ag an eagraíocht agus a bheith ann ar feadh 12 mhí ar a laghad le seoladh poist i bhFine Gall. Is féidir le daoine aonair a bheith páirteach i ngrúpa nó eagraíocht atá ann cheana féin nó is féidir leo bunú mar ghrúpa sainleasa chun clárú.

Ceanglófar ar Eagraíochtaí Áitiúla

* Baint a bheith acu leis an bpobal agus aghaidh a thabhairt ar shaincheisteanna áitiúla
* Struchtúr foirmiúil a bheith acu le tacar rialacha agus struchtúr oibre comhaontaithe
* A bheith ann ar feadh 6 mhí ar a laghad
* Eagraíocht neamhbhrabúis
* Is féidir leo baill foirne a fhostú ach caithfidh siad Bord Bainistíochta deonach a bheith acu
* Beartas agus nósanna imeachta cuí a bheith acu má fhaigheann siad airgead (má tá cuntas bainc acu)
* Seoladh poist a bheith acu sa Chontae
* A bheith cláraithe ar Chlár Pobail Contae Fhine Gall
* A bheith laistigh de na 3 Chatagóir de Chuimsiú Sóisialta, Pobal & Deonach, Comhshaol
* Is féidir le hEagraíochtaí Náisiúnta clárú ach ní bheidh Brainse Áitiúil Fhine Gall incháilithe ach chun vótáil agus poist ionadaíocha a bheith acu

# Cén fhad a mhairfidh ballraíocht m’eagraíochta?

Beidh eagraíochtaí, a luaithe a chláraíonn siad agus a leanfaidh siad ag feidhmiú laistigh den ‘Tuairisc ar Ghníomhaíochtaí’ a shonraítear i bhFoirm Chlárúcháin Pobail Chontae Fhine Gall, incháilithe le haghaidh ballraíochta. Ní mór do ghrúpaí dearbhú le haghaidh ballraíochta gach bliain – ag dearbhú go dteastaíonn uathu a bheith páirteach i gcónaí agus sonraí teagmhála a nuashonrú.